Postens logo misbrukes av svindlere
Torsdag ble posten nedringt av fortvilede mennesker. De hadde fått mail: «Posten.no var ikke i stand til å sende pakken til adressen din.» Mailene kunne være litt ulike, men hadde alle med pakkelevering å gjøre, og inneholdt Postens kjente ikon. E-postadressen ligner på Postens, men var likevel ikke identisk. Det kunne være admin@postnor.no, eller shipping@postnorge.no De som klikker på e-postene kan få store problemer. Et nytt cryptolocker-angrep som infiserer maskinen er på gang.– Vi har sendt ut pressemelding og lagt ut på vår hjemmeside, der vi oppfordrer alle våre kunder til å slette slike mailer, og ikke klikke på linkene i mailen, sier pressesjef John Eckhoff. Han understreker at det ikke er Posten som selskap som blir angrepet. – Men de misbruker vår troverdige merkevare. Ved å bruke vårt ikon, eller sende lenker til adresser som er svært lik vår, håper svindlerne folk klikker på lenker som låser PC-en din. Når den er låst krever de penger for å låse dem opp igjen. eller gir deg problemer på andre måter, forklarer han. Det siste halvannet året har posten opplevd slike angrep flere ganger. – Det er en kjent svindlermetode og et par ganger i fjor måtte vi, slik som i dag, ut og informere folk om at spam-epostene. Eckhoff anbefaler alle å sjekke adressefeltet i e-posten. Posten skal alltid ha posten.no etter alfakrøllen. UD herjet av avansert datavirus– Hvem gjør dette? – Det er umulig å finne ut hvem det er som står bak angrepet. Det er profesjonelle bander som bruker servere i utlandet vi ikke klarer å spore opp. – Hva skal folk gjøre? – Ikke klikk på lenkene og slett mailen. Vi anbefaler også folk å laste ned sporingsappen vår. Da får du til enhver tid vite hvor pakken din er. Posten selv blir ikke rammet av dette? – Ikke på annen måte enn at de utnytter en troverdig merkevare. SLIK SIKRER DU DEG MOT VIRUS; Vær forsiktig med å åpne vedlegg i e-poster. Ikke betal for å få passord. Ta jevnlig sikkerhetskopi av alle viktige filer, data og bilder på maskinen.
Merkevaren Posten har igjen blitt misbrukt av svindlere som ønsker å ta kontroll på folks datamaskin.